Huumorivekkulit vauhdissa -revyy
2026-11-28 18:00 UTC | Peacock-näyttämö, Linnanmäki
Huumorivekkulit vauhdissa -revyy – rakkaus voittaa kuitenkin

Suomen Komediateatterin syyskauden revyy palaa tänä vuonna uusin kujein, hauskempana kuin koskaan, kun Peacock-näyttämön valloittaa kymmenhenkinen tähtikaarti ja kapellimestari Antti Lehtisen revyyorkesteri. Huumorivekkulit vauhdissa -revyyn ohjaaja ja vastaava pääkäsikirjoittaja Misa Palader pohtii, onko koko maapallosta tullut Absurdistan ja uskoo, että lääke akuuttiin yhteiskunnalliseen ahdistukseen löytyy kollektiivisen naurun kautta. Huumorivekkulit vauhdissa -revyy tarjoilee komedian tasoja valveutuneille ja vähemmän valveutuneille naurajille – meillä on jokaiselle jotakin!

Salainen kabinetttiryhmä on kirjoittanut kynät sauhuten esitykseen hauskimmat ja oivaltavimmat tilanteet tämän päivän elämästä. Revyy polkaistaan käyntiin herkulliseen aikaan, juuri sopivasti ennen vuoden 2027 eduskuntavaaleja. Sisältövaroitus! Esityksessä nähdään kaiken voittava rakkaustarina, ja muutenkin katsomme maailmaa positiivisin mielin. Pidätämme oikeuden muutoksiin, sillä tämän päivän yhteiskunnalliset käänteet tunnetusti tapahtuvat nopeammin, kuin Arkadianmäen raput liukuu alas.

Upealle Peacock-näyttämölle on luotu henkeäsalpaavat puitteet, joissa esiintyjien fyysiset kyvyt vedetään tappiin koreografi Matti Puron valloittavissa tanssinumeroissa. Yli 30 vuoden harjoittelun tuloksena Suomen Komediateatterin revyyesitysten laatu- ja naurutakuu on omaa luokkaansa. Ota riski – rakastu revyyseen.

Näyttämöllä valovoimaiset
Karlo Haapiainen
Ona Kamu
Ria Kataja
Kiti Kokkonen
Joonas Kääriäinen
Petja Lähde
Hannes Suominen
Ronja Alatalo
Willhelm Blomberg
Anniina Koivuniemi

Sekä kapellimestari Antti Lehtisen luotsaama revyyorkesteri
Jasmin Afaneh
Joel Melasniemi
Risto Rikala
Tommi Saarikivi

Huumorivekkulit vauhdissa -revyy saa ensi-iltansa 22.10.2026 Suomen Komediateatterin Peacock-näyttämöllä. Näytökset 21.10.-19.12.2026 Esityksen kesto noin 2 h (sisältäen väliajan).
Liput suomenkomediateatteri.fi Suomen Komediateatterin Peacock-näyttämö, Tivolikuja 1, Helsinki

Osoite: Peacock näyttämö, Tivolikuja 1, Helsinki
Tarkemmat saapumisohjeet löydät täältä (https://suomenkomediateatteri.fi/peacock/)

Visit event in our website: Tapahtumainfo.fi (https://tapahtumainfo.fi/tapahtuma/2026/11/huumorivekkulit-vauhdissa-revyy/439587)
